Dobrý deň, chcel by som sa opýtať na kombináciu liekov,  VESSEL DUE-GUAJACURAN-MIGRALGIN
VESSEL DUE, som dostal na riedenie krvi, GUAJACURAN, mám občas od bolesti krížov a MIGRALGIN na občasnú bolesť hlavy
Dobrý deň,
ďakujeme za Vašu otázku.
Liek Migralgin obsahuje v zložení kyselinu acetylsalicylovú, ktorá v kombinácii s liekom Vessel Due F môže viesť ku klinicky závažnej interakcii vedúcej k riziku krvácania. Toto riziko je prítomné pri súbežnom užívaní Vesselu Due F so všetkými nesteroidovými protizápalovými liekmi (napr. Ibalgin, Brufen, Acylpyrin, Nalgesin S). Vhodnejšou voľbou pri príležitostnej bolesti hlavy sú lieky s obashom paracetamolu (Paralen, Panadol), prípadne paracetamol v kombinácii (Panadol extra novum, Valetol). Pri ich nedostatočnom účinku je potrebné sa o možnosti liečby bolesti poradiť s ošetrujúcim lekárom.
Prajem pekný zvyšok dňa.
S pozdravom
PharmDr. Veronika Kiabová